**RELACION**

**PËR PROJEKTLIGJIN "PËR DISA NDRYSHIME NË LIGJIN NR. 9723, DATË 03.05.2007, "PËR REGJISTRIMIN E BIZNESIT"**

1. **QËLLIMI I PROJEKTLIGJIT DHE OBJEKTIVAT QË SYNOHEN TË ARRIHEN**

Në kuadër të zbatimit të Urdhërit të Kryeministrit Nr. 154, datë 25.11.2019 , “Për marrjen e masave dhe rregullimin e dispozitave ligjore për aplikimin e shërbimeve vetëm on-line nga data 1.1.2020”, u identifikuan ndryshimet ligjore në Ligjin Nr. 9723, datë 03/05/2007, “Për regjistrimin e biznesit”, i ndryshuar.

Projektligji “Për disa shtesa dhe ndryshime në Ligjin Nr.9723 “Për regjistrimin e biznesit” i propozuar, ka për qëllim përmirësimin e procesit të ofrimit të shërbimeve publike online, për ato shërbime publike të cilat ofrohen nga QKB-ja, duke e mundësuar ofrimin e këtyre shërbimeve vetëm online nëpërmjet portalit e-albania, shkurtimin e kohës dhe procedurave si dhe radhët e pritjes për qytetarët, duke shkurtuar kohën e marrjes së shërbimeve, duke garantuar cilësinë dhe shpejtësinë e ofrimit të shërbimeve të QKB-së, duke respektuar parimet e ligjshmërisë, aksesit, efikasistetit, barazisë, bashkëpunimit.

Gjithashtu, me anë të këtij projektligji bëhen edhe disa ndryshime të tjera në Ligjin Nr. 9723/2007, përsa i përket personave që lejohen të bëjnë aplikimin për regjistrimin fillestar të përsonave juridikë, formën e paraqitjes së dokumentave në aplikim, emërtimin e shoqërive tregtare, mënyrën e njoftimit të subjekteve për mirtimin, pezullimin dhe refuzimin e apliimeve.

1. **VLERËSIMI I PROJEKTLIGJIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**
2. Projektligji për disa shtesa dhe ndryshime në Ligjin Nr. 9723 “Për regjistrimin e biznesit”, vjen si ndryshim i detyrueshëm ligjor që rrjedh nga Urdhëri i Kryeministrit Nr. 154, datë 25.11.2019, “Për marrjen e masave dhe rregullimin e dispozitave ligjore për aplikimin e shërbimeve vetëm on-line nga data 1.1.2020”, i cili përcakton kalimin e shërbimeve vetëm on-line.
3. Në këtë kuadër duhet të ndërmerren iniciativa për hartimin dhe miratimin e ndryshimeve ligjore të legjislacionit ekzistues.
4. Nisma për kalimin e aplikimeve vetëm online është edhe në kuadër të masave për zbatimin e programit të Qeverisë për prioritetet e mirëqeverisjes dhe luftës kundër korrupsionit, si edhe të rritjes së transparencës së mëtejshme lidhur me ndryshimet e ortakut dhe/ose strukturës së ortakërisë.
5. **ARGUMENTIMI I PROJEKTLIGJIT LIDHUR ME PËRPARËSITË, PROBLEMATIKAT, EFEKTET E PRITSHME**

Projektligji “Për disa shtesa dhe ndryshime në Ligjin Nr. 9723 “Për regjistrimin e biznesit”, është hartuar në kuadër të punës së ndjekur deri tani për lehtësimin e marrjes së shërbimeve publike nga qytetarët, fushë e cila është pjesë e planit të veprimit të hartuar dhe të miratuar nga qeveria shqiptare për këtë qëllim. Krijimi i një hapësire ligjore, e cila mundëson ofrimin e shërbimeve të QKB-së vetëm online nëpërmjet platormës e-albania, do sigurojë ofrimin e shërbimeve publike për qytetarët, duke rritur cilësinë e ofrimit të shërbimit, si dhe përmirësuar dhe ulur ndjeshëm kohën e pritjes për marrjen e shërbimit.

Për të mundësuar ofrimin e shërbimeve të QKB-së vetëm online nëpërmjet platformës e-albania është e domosdoshme ndërhyrja në Ligjin Nr. 9723, “Për Regjistrimin e Biznesit”.

Vlen për t’u theksuar se miratimi i këtij projekligji do të sjellë një sërë efektesh pozitive të cilat lidhen me ofrimin e shërbimeve të QKB-së duke reduktuar kostot dhe kohën e pritjes së qytetarëve dhe subjekteve për marjen e shërbimit, rritjen e cilësisë së ofrimit të shërbimeve të QKB-së online, nëpërmjet reduktimit të kohës së pritjes së qytetarëve në sportel dhe marrjes së shërbimeve nëpërmjet një infrastrukture moderne.

**VLERËSIMI I LIGJSHMËRISË, KUSHTETUTESHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Projektligji është në përputhje me Kushtetutën dhe ligjet e tjera në fuqi.

1. **VLERËSIMI I SHKALLËS SË PËRAFRIMIT ME ACQUIS COMMUNAUTAIRE (PËR PROJEKTAKET NORMATIVE)**

Projektligji nuk përafron asnjë akt komunitar dhe nuk lidhet me zbatimin e ndonjë acquis specifik të BE-së. (per diskutim me mfe)

1. **PËRMBLEDHJE SHPJEGUESE E PËRMBAJTJES SË PROJEKTLIGJIT**

Projektligji është një akt juridik, i përbërë nga 29 nene i cili synon të përmirësojë dhe harmonizojë legjislacionin shqiptar për sa i përket mënyrës së ofrimit të shërbimeve që mbulohen nga QKB-ja, online vetëm nëpërmjet platformës e-albania.

Më konkretisht:

**Në nenin 1, të këtij** projektligji me anë të së cilit është ndryshuar pika 15 e nenit 2, të ligjit ekzistues, i referohet “Sporteli elektronik”, si portali elektronik, ku mundësohet ofrimi i shërbimit për publikun në distancë, duke komunikuar drejtpërdrejt me sistemin qendror të QKB -së, nëpërmjet mjeteve elektronike”.

**Në nenin 2, të këtij** projektligji me anë të së cilit është ndryshuar pika 2 e nenit 18 të ligjit ekzistues, është rregulluar mënyra e ruajtjes së të dhënave, aplikimeve dhe dokumenteve shoqëruese, të paraqitura në aplikim, të cilat ruahen nga QKB-ja vetëm në format elektronik

**Në nenin 3, të këtij** projektligji me anë të së cilit është ndryshuar pika 1 e nenit 20, të ligjit ekzistues, parashikohet mënyra e ofrimit të shërbimeve për regjistrimin e biznesit dhe c do ndryshimi tjetër, do të ushtrohet si funksion kryesor nga QKB nëpërmjet sportelit elektronik në platformën e-albania.

**Në nenin 4 të këtij**  projektligji me anë të së cilit është ndryshuar gërma dh), e pikës 1, të nenit 22 të ligjit ekzistues, është ndryshuar emërtimi i shoqërive të bashkimit reciprok në përputhje me ligjin për shoqëritë e bashkpunimit reciprok.

**Në nenin 5 të këtij** projektligji, me anë të së cilit është ndryshuar pika 1 e neni 24 të ligjit ekzistues është hequr tarifa për kryerjen e aplikimit dhe është rregulluar mënyra e lëshimit të certifikatës për rezervimin e emrit.

**Në nenin 6, të këtij**  projektligji me anë të së cilit është ndryshuar neni 25 i ligjit ekzistues, në kuadër të kalimit të të gjitha shërbimeve vetëm online është hequr tarifa për kryerjen e aplikimit.

**Në nenin 7, të këtij**  projektligji me anë të së cilit është ndryshuar neni 26 i ligjit ekzistues është rregulluar paraqitja e aplikimit dhe personat kompetent për kryerjen e aplikimi online nëpërmjet sportelit elektronik.

**Në nenin 8, të këtij**  projektligji me anë të së cilit është ndryshuar pika 2 dhe 4 e nenit 27, të ligjit ekzistues është parashikuar mënyra e dorëzimit të aplikimit përkatës, të cilit i bashkëngjiten dokumentet shoqëruese, që provojnë të dhënat që regjistrohen, si edhe përmbajtja e dokumentave shoqëruese.

**Në nenin 9, të këtij** projektligji me anë të së cilit është ndryshuar neni 28 i ligjit ekzistues është parashikuar paraqitja e aplikimit për subjektet tregtare dhe të dhënat e detyrueshme për regjistrim.

**Në nenin 10 të këtij**  projektligji me anë të së cili është ndryshuar neni 38 i ligjit ekzistues është ndryshuar emërtimi i shoqërive të kursim kreditit në përputhje me ligjin për shoqëritë e e kursim kreditit dhe unionet e tyre.

**Në nenin 11 të këtij**  projektligji me anë të së cili është ndryshuar neni 39 i ligjit ekzistues është ndryshuar emërtimi i shoqërive të bashkimit reciprok në përputhje me ligjin për shoqëritë e bashkpunimit reciprok.

**Në nenin 12 të këtij**  projektligji me anë të së cilit është ndryshuar neni 43, ëshë hequr fjala nominative tek lloji i aksionit per shoqerite aksionare.

**Në nenin 13 të këtij**  projektligji me anë të së cilit është hequr gërma b) e nenit 44, ëshë rregulluar mënyra e regjistrimit të aksioneve.

**Në nenin 14, të këtij** projektligji me anë të së cilit është ndryshuar pika 1 dhe 2 e nenit 45, të ligjit ekzistues, është rregulluar paraqitja dhe llojet e akteve të autoriteteve publike të cilat depzitohen kryesisht nga QKB në regjistrin tregtar.

**Në nenin 15, të këtij** projektligji me anë të së cilit është ndryshuar pika 1 e nenit 54, të ligjit ekzistues, në kuadër të kalimit të të gjitha shërbimeve vetëm online është hequr tarifa për kryerjen e aplikimit.

**Në nenin 16, të këtij** projektligji me anë të së cilit është ndryshuar neni 55, i ligjit ekzistues është rregulluar mënyra e lëshimit të certifikatës së regjistrimit, e cila i shkon subjektit elektronikisht.

**Në nenin 17, të këtij**  projektligji me anë të së cilit është ndryshuar neni 56, i ligjit ekzistues është hequr pagesa e tarifës së aplikimit si një nga kriteret e kërkuara nga QKB.

**Në nenin 18, të këtij** projektligji me anë të së cilit është ndryshur gërma a) dhe pika 2) e nenit 57, është rregulluar njoftimi i arsyes së refuzimit të aplikimit, i cili i shkon subjektit në rrugë elektronike.

**Në nenin 19, të këtij** projektligji me anë të së cilit është ndryshur neni 60 i ligjit ekzistues është sanksionuar fakti se certifikata e regjistrimit fillestar leshohet vetëm një herë.

**Në nenin 20, të këtij** projektligji me anë të së cilit është ndryshur neni 62 i ligjit ekzistues, është sanksionuar fakti se certifikata e regjistrimit fillestar leshohet vetëm një herë ne momentin e mirtimit te aplikimit, dhe i shkon subjektit në rrugë elektronike.

**Në nenin 21 të këtij** projektligji me anë të së cilit është hequr pika 4) e nenin 65, të ligjit ekzistues është hequr pagesa për kryeren e aplikimit për korigjimin e gabimeve.

**Në nenin 22, të këtij** projektligji me anë të së cilit është ndryshuar neni 66, i ligjit ekzistues, është hequr kërkimi në bazë e të dhënave pranë sporteleve fizike. Me kalimin e të gjtha shërbimeve vetëm onine, subjektet mund të kryejnë online kërkimni në bazë e të dhënave.

**Në nenin 23, të këtij**  projektligji me në të sëciit është ndryshuar neni 67 i ligjit ekzistues, është rregulluar fakti se ekstraktet lëshohen vetem në format elektronik dhe pa pagesë nëpërmjet sportelit elektronik.

**Në nenin 24, të këtij**  projektligji me anë të së cilit është ndryshuar pika 1) e nenit 68 te ligjit ekzistues është rregulluar fakti se QKB lëshon vetëm akte në format kopje të njëjtë me dokumentin elektronik.

**Në nenin 25, të këtij** projektligji me anë të së cilit është ndryshuar nenin 70/1, është saktësuar terminologjia nga sprtelet e QKB në sportelin elektronik.

**Në nenin 26, të këtij**  projektligji me anë të së cilit është ndryshuar neni 70/2 i ligjit ekzistues është rregulluar fakti se Ministri përcakton kushtet, afatet dhe procedurat për ofrimin shërbimeve nga QKB-ja, nëpërmjet sportelit elektronik.

**Në nenin 27, të këtij** projektligji me anë të së cilit është ndryshuar pika 1) dhe 2) e nenit 72, është rregulluar fakti se ankimi administrativ paraqitet në përputhje me dispozitat e Kodit të Proceurës Administrative.

**Në nenin 28, të këtij** projektligji me anë të së cilit është ndryshuar nenin 75, i ligjit ekzistues, është ndryshuar emërtimi i shoqërive të bashkimit reciprok në përputhje me ligjin për shoqëritë e bashkpunimit reciprok.

**Neni 29** i projektligjit përcakton momentin e hyrjes në fuqi të tij. Në respektim të nenit 84, pika 3 të Kushtetutës së Republikës së Shqipërisë, është parashikuar se ky ligj hyn në fuqi 15 ditë mbas botimit në Fletoren Zyrtare.

1. **INSTITUCIONET DHE ORGANET QË NGARKOHEN PËR ZBATIMIN E KËTIJ AKTI**

Ngarkohet Ministria e Financave dhe Ekonomisë dhe Qendra Kombëtare e Biznesit për marrjen e masave për zbatimin e këtij Vendimi.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTLIGJIT**

Projektligji është hartuar Qendra Kombëtare e Biznesit.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE.**

Ky projektligj ka efekte financiare.